Florian Wirtz

Florian Richard Wirtz (* 3. máj 2003, Pulheim, Nemecko) je nemecký profesionálny futbalista, ktorý hrá ako ofenzívny stredopoliar za klub Liverpool a za nemecký národný tím. Je všeobecne považovaný za jedného z najlepších ofenzívnych stredopoliarov na svete.

 Skorý život 
Wirtz sa narodil v okrese v Pulheime v Severnom Porýní-Vestfálsku.

 Klubová kariéra 

 Začiatok kariéry 
Wirtz je považovaný za veľký talent nemeckého futbalu V roku 2010 sa pripojil do klubu 1. FC Köln, kde hral až do januára 2020. Následne prestúpil do Bayeru Leverkusen. Jeho prestup do Leverkusenu bol kontroverzný, pretože Kolín mal pocit, že podpisom Wirtza Leverkusen porušil džentlmenskú dohodu medzi oboma klubmi.

 Bayer Leverkusen 

 2020: Profesionálny debut 
Po pôsobivých výkonoch v tíme do 17 rokov debutoval 18. mája 2020 v seniorskom tíme Leverkusenu v Bundeslige v základnej zostave v zápase vonku proti Werderu Brémy. Týmto spôsobom predbehol Kaia Havertza a stal sa najmladším hráčom Leverkusenu v lige vo veku 17 rokov a 15 dní. 6. júna strelil Wirtz svoj prvý gól za Leverkusen v 89. minúte proti Bayernu Mníchov, čím sa Wirtz vo veku 17 rokov a 34 dní stal najmladším strelcom v histórii Bundesligy. Tento rekord neskôr prekonal Youssoufa Moukoko o necelý rok neskôr, keď strelil gól vo veku 16 rokov a 28 dní. 22. októbra strelil svoj prvý gól v európskych súťažiach pri víťazstve 6:2 nad Nice počas zápasu Európskej ligy 2020/21.

 20232024: Domáci double a cena hráča sezóny 
26. októbra 2023 strelil gól a pridal hetrik asistencií pri víťazstve 5:1 nad Karabachom počas skupinovej fázy Európskej ligy 2023/24. 14. apríla 2024 Wirtz strelil svoj prvý hetrik v kariére a doviedol svoj tím k historickému víťazstvu 5:0 nad Werderom Brémy, ktoré klubu zabezpečilo prvý nemecký ligový titul. S dvadsiatimi dvoma ligovými gólmi bol zvolený za hráča sezóny.

 20242025: Titul v DFL-Supercupe, debut v Lige majstrov a odchod 
náhľad| Wirtz kope penaltu v zápase Ligy majstrov proti Red Bullu Salzburg v novembri 2024.
Na začiatku sezóny 2024/2025 vyhral so svojím tímom DFL-Supercup proti VfB Stuttgart po penaltách. Debut v Lige majstrov UEFA absolvoval v zápase proti Feyenoordu Rotterdam. V prvom polčase strelil dva góly a bol vyhlásený za hráča zápasu. V druhom kole súťaže získal druhýkrát ocenenie Muž zápasu pri víťazstve 1:0 nad AC Miláno. S piatimi gólmi v piatich zápasoch Ligy majstrov sa stal prvým Nemcom, ktorému sa to kedy podarilo. Jeho tím nakoniec vypadol v osemfinále proti Bayernu Mníchov.

 Liverpool 
20. júna 2025 Wirtz prestúpil do Liverpoolu. S klubom podpísal dlhodobú zmluvu za prestupový poplatok 100 miliónov a 16 miliónov libier v prípadných bonusoch. Stal sa najdrahším prestupom v histórii Bundesligy čím na pozícii rekordéra nahradil Ousmaneho Dembélého. Jeho prestup predstavoval rekordnú sumu pre Liverpool a zároveň potenciálny rekordný prestup v Británii, ak by sa aktivovali prípadne bonusy.

 Osobný život 
Wirtzovi rodičia sú jeho agenti; jeho otec, Hans-Joachim, je tiež predsedom Grün-Weiß Brauweiler, klubu, za ktorý Wirtz hral ako dieťa predtým, ako sa pripojil k 1. FC Koln. Wirtz má deväť súrodencov, štyroch bratov a päť sestier. Jeho staršia sestra Juliane je tiež profesionálna futbalistka. 

 Úspechy 

Bayer Leverkusen
 Bundesliga: 2023/24 
 DFB-Pokal: 2023/24 
 DFL-Superpohár: 2024 
 Európská liga UEFA: 2. miesto 2023/24

Nemecko U21
 Majstrovstvá Európy UEFA do 21 rokov: 2021

Individuálne
 Mladý hráč sezóny Európskej ligy UEFA: 2022/23, 2023/24 
 Tím sezóny Európskej ligy UEFA: 2023/24 
 Hráč sezóny Bundesligy: 2023/24 
 Tím sezóny Bundesligy: 2021/22, 2023/24, 2024/25
 Hráč mesiaca Bundesligy: september 2021, október 2023, december 2023, február 2024, december 2024, január 2025 
 Gól mesiaca Bundesligy: január 2025 
 Hráč sezóny VDV Bundesligy: 2023/24, 2024/25 
 Nováčik sezóny VDV Bundesligy: 2021/22 
 Tím sezóny VDV Bundesligy: 2021/22, 2023/24, 2024/25 
 Tím roka ESM: 2023/24 
 Zlatá medaila Fritza Waltera do 19 rokov: 2022 
 Zlatá medaila Fritza Waltera do 17 rokov: 2020 

 Referencie 

 Iné projekty 

 Zdroj 

Kategória:Nemeckí futbalisti
Kategória:Nemeckí národní futbalisti
Kategória:Nemeckí národní futbalisti do 21 rokov
Kategória:Hráči Liverpool FC
Kategória:Hráči Bayer 04 Leverkusen
Kategória:Hráči FA Premier League
Kategória:Hráči Fußball-Bundesligy
Kategória:Hráči Majstrovstiev Európy vo futbale 2024